فيليبى الخامس ملك اسپانيا (اتولد سنة 1683 و مات سنة 1746 ) كان اول حاكم من عيلة بوربون لاسبانيا ما بين سنة 1700 و 9 يوليه سنة 1746 . كارلوس التانى ملك اسبانيا (من مواليد 6 نوفمبر 1661 و مات 1 نوفمبر 1700) كان اخر ملوك اسبانيا من عيلة هابسبورج و كان ملك اسبانيا من يوم 17 سبتمبر 1665 لحد موته يوم 1 نوفمبر 1700 كارلوس التانى مات بدون مايكون له اولاد و ورث الحكم فيليبى دى بوربون, حفيد اخته ماريا تيريسا من اسبانيا و حفيد لويس الاربعتاشر ملك فرنسا خلفه على العرش بإسم فيليبى الخامس ملك اسپانيا. فيليبى الخامس حكم سنين قليلة و ابتدت حرب الوراثه الاسپانيه بسبب ان امبراطور الامبراطوريه الرومانيه المقدسه ليوبولد الاول طالب بأنه الأحق بعرش اسپانيا. بعد عشر سنين من الحرب, اتعملت معاهدة أوترخت اللى وافقت و اعترفت بأن فيليبى الخامس يكون ملك اسبانيا لكن اسمه اتشال من سلسلة خلافة العرش الفرنساوى.